Fodbold under sommer-OL 1960
Fodboldturneringen under sommer-OL 1960 blev afholdt i Rom og seks andre byer i Italien fra 26. august til 10. september. Turneringen havde deltagelse af 16 hold fra fire kontinentale forbund. De 16 hold blev for første gang i OL-historien inddelt i fire grupper, og der blev spillet alle-mod-alle i hver af disse. Derefter gik vinderne af hver gruppe videre til semifinalerne, hvorfra vinderne gik i finalen, hvor guld- og sølvmedaljerne blev fordelt. Der blev kun afholdt turnering for mænd.

Den olympiske turnering blev vundet af , som besejrede  i finalen med 3–1. Finalepladsen er et af det danske landsholds bedste resultater gennem historien, og holdet bag er kendt i Danmark som "Sølvholdet".

Resultater

Kvalifikation 
Ved legene deltog 16 lande;  var som værtsland automatisk deltager.

Indledende kampe 
Gruppevinderne gik videre til semifinalerne.

Gruppe A

Gruppe B

Gruppe C

Gruppe D

Slutspil

Semifinaler 

Jugoslavien gik i finalen efter lodtrækning.

Det ungarske hold var storfavoritter i kampen, da de sikkert havde vundet deres indledende gruppe med målscorer 15-2. Danskerne havde imidlertid vundet en træningskamp mod ungarerne kort inden OL, men det var i København. Danskerne kom godt i gang i semifinalen, og den ganske unge Harald Nielsen scorede efter 19 minutter, og de ungarske angribere blev presset hårdt af det danske forsvar. Pausestillingen var 1-0, og i 2. halvleg blev der dømt to straffespark, som fik stor betydning. Først blev Henning Enoksen nedlagt, så Danmark fik chancen for at øge føringen. Flemming Nielsen skulle sparke, men blev i tilløbet i tvivl om, hvor han skulle placere bolden, og resultatet blev, at han skød forbi mål. 

Kort efter blev Ungarns Gyula Rákosi nedlagt i det danske straffesparksfelt, og Pal Varhidi skulle skyde. Den danske målmand, Henry From, kørte et psykologisk spil med ungareren, og gik ud til stolpen, hvor han satte sit tyggegummi fast, netop som Varhidi skulle til at skyde. Denne blev så overrasket, at han skød ukoncentreret, og From kunne redde skuddet. Ungarerne kom sig aldrig over dette "trick", og mod slutningen af kampen kunne Enoksen cementere den danske sejr med målet til 2-0.

Bronzemedalje-kampen

Finale 

Efter en overbevisende sejr over Ungarn var Danmark det ene hold i finalen. Modstanderen Jugoslavien var noget heldigt gået i finalen, idet de i semifinalen havde spillet uafgjort mod Italien efter forlænget spilletid, og på det tidspunkt afgjorde man derpå kampen ved simpel lodtrækning.

Finalen var knap nok kommet i gang, før jugoslavernes stjerne, Milan Galić bragte sit hold foran på langskud. Da Jugoslavien efter 11 minutters spil fordoblede føringen på endnu et langskud, denne gang af Željko Matuš, så det for alvor svært ud for danskerne. I et af holdets få gennemspillede angreb følte danskerne sig snydt for et straffespark, da bolden ramte en jugoslav på hånden, men dommeren nøjedes med at dømme hjørnespark, som der ikke kom noget ud af.

Kampens dramatiske højdepunkt opstod kort efter, da jugoslaverne fik en bold sparket ind mod mål fra deres højre side. Den danske målmand, Henry From, nåede ikke frem til bolden, og det gjorde angriberen Galić heller ikke, men en anden jugoslavisk spiller opfangede bolden og sparkede den i mål. Imidlertid dømte dommeren offside på Galić, som han mente havde indflydelse på spillet. Dette gjorde angriberen så ophidset, at han skældte dommeren voldsomt ud på sit eget sprog. Dommeren forstod dog nok til, at han udviste spilleren. Dette medførte, at jugoslaverne blev så utilfredse, at de truede med, at holdet ville forlade banen. De endte dog med at betænke sig, men måtte spille resten af kampen 10 mod 11 spillere.

Danskerne formåede ikke at udnytte overtallet, og midtvejs i anden halvleg øgede Jugoslaviens anfører Bora Kostić føringen til 3-0, inden Flemming Nielsen kort før kampens afslutning på et langskud reducerede til slutstillingen 3-1. For danskerne var det lidt af et antiklimaks, men siden har flere af spillerne udtryk, at holdet — trods en for den tid grundig fysisk forberedelse — simpelt hen var trætte. Jugoslaverne havde ved de foregående tre olympiske lege vundet sølvmedaljer, så for dem var guldmedaljerne en stor forløsning.

Statistikker

Målscorere 
7 mål
  Milan Galić

6 mål
  Bora Kostić

5 mål

  Harald Nielsen
  Ernest Pohl
  Flórián Albert
  János Dunai
  János Göröcs

4 mål

  Juan Carlos Olenlak
  Gérson
  Giorgio Rossano
  Bobby Brown

3 mål

  Todor Diev
  Gianni Rivera

2 mål

  José Ricardo da Silva
  Roberto Dias
  Spiro Debarski
  Flemming Nielsen
  Raafat Attia
  Samir Qotb 
  Tulsidas Balaram
  Ugo Tomeazzi 
  Tomislav Knez
  Nicolas Nieri
  Alberto Ramírez
  Chuk Yin Yiu
  Paddy Hasty
  Jim Lewis
  Brahim Kerrit

1 mål

  Carlos Bilardo 
  Raúl Adolfo Pérez
  Didi
  Luiz Machado da Silva
  Hristo Hristov 
  Georgi Naidenov Yordanov 
  Henning Enoksen
  Poul Pedersen
  Jørn Sørensen
  Gérard Coinçon 
  André Giamarchi 
  Yvon Quédec 
  Pradip Kumar Banerjee 
  Giovanni Fanello
  Paride Tumburus 
  Željko Matuš 
  Thomas Iwasaki
  Ángel Uribe
  Zygmunt Gadecki 
  Stanisław Hachorek
  Mok Chun-wah 
  Mancef Cherif
  Uğur Köken 
  Bilge Tahran
  Ibrahim Yalcinkaya
  Pál Orosz 
  Gyula Rákosi

Selvmål
  El Sayed Rifai (mod Jugoslavien)

Referencer

Eksterne henvisninger 
 Rome, 1960  
 RSSSF-resumé